CELEX: 62015TB0344
Language: da
Date: 2015-09-01 00:00:00
Title: Sag T-344/15 R: Kendelse afsagt af Rettens præsident den 1. september 2015 — Frankrig mod Kommissionen (Foreløbige forholdsregler — aktindsigt i institutionernes dokumenter — forordning (EF) nr. 1049/2001 — dokumenter fremsendt til Kommissionen af de franske myndigheder inden for rammerne af den i direktiv 98/34/EF fastsatte procedure — Frankrigs indsigelse mod udlevering af dokumenterne — afgørelse om at give tredjemand aktindsigt i dokumenterne — begæring om udsættelse af gennemførelsen — uopsættelighed — fumus boni juris — interesseafvejning)

19.10.2015   
            
            
               DA
            
            
               Den Europæiske Unions Tidende
            
            
               C 346/30
            
         Kendelse afsagt af Rettens præsident den 1. september 2015 — Frankrig mod Kommissionen
   (Sag T-344/15 R)
   ((Foreløbige forholdsregler - aktindsigt i institutionernes dokumenter - forordning (EF) nr. 1049/2001 - dokumenter fremsendt til Kommissionen af de franske myndigheder inden for rammerne af den i direktiv 98/34/EF fastsatte procedure - Frankrigs indsigelse mod udlevering af dokumenterne - afgørelse om at give tredjemand aktindsigt i dokumenterne - begæring om udsættelse af gennemførelsen - uopsættelighed - fumus boni juris - interesseafvejning))
   (2015/C 346/36)
   Processprog: fransk
   
      Parter
   
   
      Sagsøger: Den Franske Republik (ved F. Alabrune, G. de Bergues, D. Colas og F. Fize, som befuldmægtigede)
   
      Sagsøgt: Europa-Kommissionen (ved J. Baquero Cruz og F. Clotuche-Duvieusart, som befuldmægtigede)
   
      Sagens genstand
   
   Begæring om udsættelse gennemførelsen af afgørelse GESTDEM 2014/6046 af 21. april 2015 vedrørende en genfremsat begæring om aktindsigt i dokumenter i medfør af Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43), hvorved Kommissionen gav aktindsigt i to dokumenter, som hidrører fra de franske myndigheder, og som var blevet fremsendt til Kommissionen inden for rammerne af den procedure, der er fastsat i Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter samt forskrifter for informationssamfundets tjenester (EFT L 204, s. 37).
   
      Konklusion
   
   
               1)
            
            
               Gennemførelsen af Europa-Kommissionens afgørelse GESTDEM 2014/6046 af 21. april 2015 vedrørende en genfremsat begæring om aktindsigt i dokumenter i medfør af Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter, hvorved Kommissionen gav aktindsigt i to dokumenter, som hidrører fra de franske myndigheder, og som var blevet fremsendt til Kommissionen inden for rammerne af den procedure, der er fastsat i Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter samt forskrifter for informationssamfundets tjenester, udsættes.
            
         
               2)
            
            
               Afgørelsen om sagens omkostninger udsættes.